Povjesničarka
Publisher: Algoritam
Published: 2011
Place of publication: Zagreb, Croatia
Language: hrv
Translated from: eng
Translation of: The Historian
Format: Paperback
Number of pages: 639
ISBN-13: 9789533163109
Copyright date: 2005
Description: Deset godina minucioznog povijesnog istraživanja, mnogo osobnog iskustva i putovanja zemljama o kojima piše bili su potrebni Elizabeth Kostovoj kako bi završila svoj roman prvijenac, za koji je još na sveučilištu u Michiganu dobila nagradu za "roman u nastajanju". Eruditski stil, potresna ljubavna priča i avantura od koje zastaje dah, Povjesničarku su pretvorili u bestseler.

Kompleksna radnja ovog romana smještena je gotovo čitavim dijelom u područjima istočne Europe, koja su od srednjeg vijeka sve do današnjih dana natapana krvlju i mučena ratovima pa se jedan dio događa i u Zagrebu i u Dubrovniku.

Kada šesnaestogodišnjakinja u bogatoj knjižnici svojega oca pronađe dobro skrivenu knjigu i hrpu požutjelih pisama koja počinju riječima "Moj dragi i nesretni nasljedniče", počet će potraga najopskurnijim putevima povijesti, utemeljena na činjenici toliko apsurdnoj koliko i mogućoj: Drakula, krvožedni Vlad Tepes je živ.

Priča se istovremeno razvija u tri različita razdoblja. Prvo razdoblje: tridesetih godina prošlog stoljeća, profesor Bartolomew Rossi, nakon što mu je maštu i povjesničarski duh zaokupila neobična knjiga, krenuo je u potragu za Drakulom. Stravični i krvavi događaji ubrzo će ga natjerati da odustane, sve dok dvadeset godina kasnije istu knjigu ne pronađe Paul, njegov student. Ubrzo nakon toga, Rossi misteriozno nestaje, a Paul i tajanstvena Helen pokušat će riješiti zagonetku. Treći pripovjedni niz počinje dvadeset godina kasnije -- nekadašnji student sada je ugledni diplomat, a sudbonosnu je knjigu pronašla njegova kći. Paul je nestao, ostavivši neshvatljivu poruku: "Otišao sam pronaći tvoju majku." Majku koja je mrtva već dvadeset godina!

Hrvatski prijevod Povjesničarke potpisuje Damir Biličić, naslovnica je djelo Patti Ratchford.

(source: back-cover)